b'\n_START_ARTICLE_\nAtminties nutek\xc4\x97jimas\n_START_PARAGRAPH_\nAtminties nutek\xc4\x97jimas (angl. memory leak) programavimo klaidos sukeltas nenormalus sistemos darbas, kuomet sukurt\xc5\xb3 duomen\xc5\xb3 strukt\xc5\xabr\xc5\xb3 (\xc4\xafra\xc5\xa1\xc5\xb3, masyv\xc5\xb3, objekt\xc5\xb3) neatsikratoma net ir tada, kuomet jie tampa nebereikalingi. Programai ilgiau veikiant, tokios strukt\xc5\xabros kaupiasi, u\xc5\xbeimdamos vis daugiau kompiuterio atminties, kol programa nebegali toliau normaliai dirbti. Atminties nutek\xc4\x97jim\xc4\x85 gali sukelti tiek klaidos vykdomoje programoje (neatsikratoma vis\xc5\xb3 nuorod\xc5\xb3 \xc4\xaf nebenaudojamus objektus), tiek ir vykdan\xc4\x8dioje sistemoje (netinkamas \xc5\xa1iuk\xc5\xa1li\xc5\xb3 rinkiklio darbas)._NEWLINE_\xc5\xa0is defektas ypa\xc4\x8d kenkia ilgai dirban\xc4\x8dioms programoms (serveriams, tekst\xc5\xb3 redaktoriams ir pan). Aptikti ir pa\xc5\xa1alinti atminties nutek\xc4\x97jim\xc4\x85 paprastai gana sunku.'